**Vastavalt nimekirjale 17.06.2024 nr 6-1/42-1**

**Arvamuse küsimine Uulu külas Uulu Tööstusküla**

**detailplaneeringu algatamise korralduse eelnõule**

Häädemeeste vallas Uulu külas asuvate Tööstuse tee 2 (katastritunnus 84801:001:1662), Tööstuse tee 6 (katastritunnus 84801:001:1663), Tööstuse tee 8 (katastritunnus 84801:001:1664), Tööstuse tee 10 (katastritunnus 84801:001:1665) ja Tööstuse põik (katastritunnus 84801:001:1671) kinnistuste omanik esitas 08.04.2024 Uulu Tööstusküla detailplaneeringu algatamise avalduse (dokumendiregistri nr 6-3/580). Planeeringuala suurus on 18 772 m2.

Detailplaneeringu eesmärgiks on maaüksuste liitmine üheks ja ehitusõiguse andmine uue tootmis-/ärihoone ehitamiseks. Eesmärgiks on ehitada 7200m² kuni kolme korruseline tootmis/ ärihoone üldkõrgusega 13m. Hoone kavandatavad mõõtmed on 150m x 48m x 13m. Planeeringualale juurdepääsuks kasutatakse olemasolevaid teid ja krundile rajatakse parkimisplats ning vajalikud kaupade laadimiskohad. Planeeringu käigus lahendatakse veevarustus ja kanalisatsioon ning pinnasevee juhtimine krundilt. Planeeringu käigus lahendatakse kaugkütte võimalus hoonele.
Kehtiva Tahkuranna valla üldplaneeringu järgi asub planeeringuala detailplaneeringu koostamise kohustusega alal ning tootmismaa juhtotstarbega alal. Detailplaneering on kooskõlas kehtiva Tahkuranna valla üldplaneeringuga.

Häädemeeste Vallavalitsus küsib planeerimisseaduse § 127 tulenevalt asjaomaste asutuste ja kaasatavate isikute arvamust detailplaneeringu algatamise korralduse eelnõule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Uulu külas Uulu Tööstusküla detailplaneeringu algatamine.

Marie Reinson

planeerimis- ja maanõunik

marie.reinson@haademeeste.ee

tel. 5788 0015